​ຜູ້​ນຳ​ມຽນ​ມາ ທ່າ​ນນາງອອ​ງຊານ ຊູຈີ ​ ທີ່ຖືກ​ປົດ​ອອກ​ຈາກຕຳ​ແໜ່ງ ​ຖືກຕັດ​ສິນມີ​ຄວາມ​ຜິດ ​ໃນ​ຂໍ້​ຫາ​ສໍ້​ລາດ​ບັງ​ຫລວງ   
ທ່ານ​ນາງອອງຊານ ຊູຈີ ໄດ້​ຖື​ກກ່າວຫາ​ວ່າ ​ມີ​ການກະ​ທຳ​ຄວາມ​ຜິດ​ຫລາຍ​ຢ່າງ ໂດຍ​ລັດ​ຖະ​ບານ​ທະ​ຫານ ຮວມ​ທັງ​ລະ​ເມີດ​ກົດ​ໝາຍຄວາມ​ລັບຂອງທາງ​ກາ​ນ ຍຸ​ແ​ຍ່​ໃຫ້​ເກີດ​ຄວາມ​ບໍ່​ສະ​ຫງົບ ແລະ​ໃຊ້​ດິນດອນ​ຂອງ​ທາງ​ການ​ເພື່ອມູນ​ນິ​ທິ​ການ​ກຸ​ສົນ​ຂອງ​ຕົນ. 
ຜູ້ນຳມຽນມາທີ່ຖືກປົດອອກຈາກຕຳແໜ່ງ ທ່ານນາງ ອອງຊານ ຊູຈີ ໄດ້ຖືກຕັດສິນວ່າ ມີຄວາມຜິດນຶ່ງໃນຫລາຍໆ ຂໍ້ຫາສໍ້ລາດບັງຫລວງ ທີ່ໄດ້ມີການກ່າວຫາຕໍ່ທ່ານນາງ ໂດຍພວກທະຫານ ທີ່ໄດ້ໂຄ່ນລົ້ມລັດຖະບານພົນລະເຮືອນຂອງທ່ານນາງໃນປີກາຍນີ້ ຜູ້ພິພາກສາຄົນນຶ່ງ ໃນນະຄອນຫລວງເນປີດໍ ໄດ້ຕັດສິນລົງໂທດທ່ານນາງອອງ ຊານ ຊູຈີ ອາຍຸ 76 ປີ ໃຫ້ຕິດ ຄຸກ ເປັນເວລາຫ້າປີ ຫລັງຈາກການປະກາດຄຳຕັດສິນ ລະຫວ່າງການດຳເນີນຄະດີໃນວັນພຸດມື້ນີ້ ອີງຕາມ ແຫລ່ງຂ່າວທີ່ໃກ້ຊິດກັບການຮັບຟັງຄຳໃຫ້ການ ການດຳເນີນຄະດີຂອງທ່ານນາງໄດ້ມີຂຶ້ນແບບປິດລັບ ແລະ ບັນດາທະນາຍຄວາມຂອງທ່ານນາງ ໄດ້ຖືກຫ້າມບໍ່ໃຫ້ກ່າວຫຍັງຕໍ່ສື່ມວນຊົນ ທ່ານນາງຊູຈີ ໄດ້ຖືກກ່າວຫາວ່າ ຮັບເງິນສິນບົນ 600,000 ໂດລາແລະຄຳ 11 ກິໂລກຣາມ ຈາກທ່ານຟິໂອ ມິນ ທຽນ ສະມາຊິກຄົນນຶ່ງ ຈາກພັກສັນນິ ບາດແຫ່ງຊາດເພື່ອປະຊາທິປະໄຕ (NLD) ແລະອະດີດຫົວໜ້າຄະ ນະປົກຄອງຂອງນະຄອນຢາງກຸ້ງ ຊຶ່ງເປັນຫົວເມືອງໃຫຍ່ສຸດຂອງມຽນມາ ທ່ານນາງອອງຊານ ຊູຈີ ໄດ້ຖືກກ່າວຫາວ່າ ມີການກະທຳຄວາມຜິດຫລາຍຢ່າງ ໂດຍລັດຖະບານທະຫານຮວມ ທັງລະເມີດກົດໝາຍຄວາມລັບຂອງທາງການ ຍຸແຍ່ໃຫ້ເກີດຄວາມບໍ່ສະຫງົບ ແລະໃຊ້ດິນດອນຂອງ ທາງການ ເພື່ອມູນນິທິການກຸສົນຂອງຕົນ ທ່ານນາງໄດ້ຖືກຕັດສິນວ່າມີຄວາມຜິດໃນຂໍ້ຫາອື່ນໆຫລາຍຂໍ້ຮວມ ທັງການນຳເຂົ້າ ແລະນຳໃຊ້ວິທະຍຸມືຖືທີ່ຕິດຕໍ່ກັນໄດ້ສອງທາງ ລະເມີດຂໍ້ຈຳກັດໄວຣັສໂຄໂຣນາ ຍຸແຍ່ໃຫ້ເກີດຄວາມບໍ່ສະຫງົບ ແລະລະເມີດກົດໝາຍຄຸ້ມຄອງໄພພິບັດທຳມະຊາດແຫ່ງຊາດ ຕໍ່ການລະເມີດຂໍ້ຫ້າມໂຄ ວິດ-19 ທ່ານນາງມີໂອກາດປະເຊີນໜ້າການຕິດຄຸກເກີນກວ່າ 100 ປີ ຖ້າຫາກມີການຕັດສິນຕໍ່ຂໍ້ຫາທັງໝົດ